Last Judgment
Biserica medievală din localitate, inițial catolică, în prezent reformată, este reprezentativă pentru stilul gotic din Transilvania. În contraforții bisericii medievale se găsesc încorporate pietre tombale din epoca romană. În interiorul bisericii se găsesc urme de pictură din secolele XIV-XV (sub tencuiala zidului nordic a fost găsit un fragment de frescă care înfățișa Judecata de Apoi). Amvonul bisericii a fost realizat în anul 1805 de meșterul Mihai Kerekes. Alăturat bisericii se află un turn-clopotniță.